text: Sonn kapping er ígongd fyri at koma í gongd við fyrstu rakettstøðini, ið kann senda smáar fylgisveinar út í rúmdina
text: #000001
text: Soleiðis kemur rakettstøðin á Andøya at síggja út (Mynd: NRK)
text: #000002
text: Eitt sonn kapprenning er í løtuni í gongd fyri at gerast fyrsta rúmdarstøðin í Evropa, sum fer at skjóta rakettir út í rúmdina við smáum fylgisveinum at liggja í ringrás um jørðina. Luttakararnir í hesi kapping eru Noreg, Svøríki, Portugal og Skottland.
text: #000003
text: Í løtuni kunnu hesir smáu fylgisveinarnir bert skjótast upp í rakettum ætlaðar til stórar fylgisveinar, og tað merkir, at bíðitíðin er long og prísurin lutfalsliga høgur. Slíkar rakettstøðir eru einans í India, USA, Ný Sælandi og Franska Gujana, skrivar nrk.no.
text: #000004
text: Í hesi vikuni tók Noreg eitt stórt stig framá í kappingini um at verða fyrst við eini evropeiskari rakettstøð til smærri rakettir.
text: #000005
text: Tað hendi týsdagin, tá vinnunevndin hjá Stórtinginum einmælt gav sítt loyvi til ætlanina hjá Andøya Spacecenter at byggja rakettstøð, og í gjár boðaði norska vinnumálaráðfrúan, Iselin Nybø, so frá, at peningurin til ætlanina er funnin.
text: #000006
text: - Tað er ynski hjá stjórnini, at henda verkætlanin gerst veruleiki. Hetta gevur møguleika til eitt nýtt rúmdarævintýr á Andøya, sigur Nybø við NRK.
text: #000007
text: Skotið rakettir síðan 1962 Andøya liggur beint norðan fyri Lofoten. Longu í 1962 varð Andøya Rakettskytefelt bygt á oynni. Støðin hevur verið brúkt til at skjóta upp smærri rakettir til granskingarendamál og eisini ballónir. Nú er ætlanin at bjóða seg fram við rakettum til smærri vinnuligar fylgisveinar.
text: #000008
text: Verkætlanin kann fáa stóran týdning fyri Andøya, bæði hvat viðvíkur arbeiðsplássum og menning annars.
text: #000009
text: Verkætlanin verður mett til 1,3 milliardir norskar krónur, svarandi til knappar 900 milliónir danskar. Tað, sum søkt varð um frá statinum var góðar 300 milliónir.
text: #000010
text: Gongur alt eftir ætlan, kann fyrsta rakettin skjótast út á Andøya um hálvtannað ár, á heystið 2021.
text: #000012
text: Sambært Enoksen verður ein stórur tørvur á at skjóta fylgisveinar út í rúmdina hesi komandi árini.
text: #000013
text: Sum fyrr skrivað á Portalinum, eru skotar eisini komnir rættiliga langt í sínum ætlanum at byggja eina líknandi rakettstøð. Hvar hon skal vera, er, sum skilst, ikki endaliga avgjørt enn, men í Hetlandi hava tey stórar vónir um, at tað verður á Lamba Ness á Unst, har tað fyrr hevur ligið ein radarastøð hjá Royal Air Force.
text: #000015
text: Ætla at skjóta 30 rakettir árliga úr Hetlandi
text: #000016
text: Rakettstøðin í Hetlandi nærkast veruleika
text: #000017